Ritratt: Unsplash .td_uid_2_603911b5eb1fe_rand.td-a-rec-img{text-align:left}.td_uid_2_603911b5eb1fe_rand.td-a-rec-img img{margin:0 auto 0 0} Il-Kunsill Lokali tal-Fgura ikkundanna l-att barbaru li seħħ ftit tal-jiem ilu fil-Fgura, fi Triq Sardinella kantuniera ma' Triq Kent. Il-Kunsill Lokali fi stqarrija qa li jirriżulta li persuna jew persuni li għadhom mhux magħrufa tefgħu valenu fl-ikel tal-qtates li jkunu barra bi skop malizjuż. Għaldaqstant il-Kunsill Lokali tal-Fgura qal li qed jieħu l-passi meħtieġa sabiex dawn il-persuni jinqabdu u jittieħdu l-passi neċessarji kontrihom. Il-Kunsill qal li permezz tal-Kunsillier responsabbli għall-Ħarsien tal-Annimali, Adrian Tanti, lest li jaħdem mal-Awtoritajiet sabiex ix-xiri ta' dan il-valenu jiġi kkontrollat u pprojbit fis-suq. "B'dispjaċir kbir għad hawn min jaħqar l-annimali billi jitfa valenu fit-toroq biex jivvalenaw bil-konsegwenza li joqtlu ħlejjaq innoċenti. Ta' min ifakkar li skont il-liġi, l-piena għal reati simili tinvolvi multi u anke sentenza ta' ħabs," fakkar il-Kunsill Lokali. Fl-istqarrija l-Kunsill Lokali appella lill-Awtoritajiet sabiex ikomplu jinvestigaw sakemm isibu min wettaq dan l-att u jittieħdu l-passi skont il-liġi. Appella wkoll lill-pubbliku sabiex min għandu xi nformazzjoni jgħaddiha b'mod kunfidenzjali lill-Pulizija. Jinstab ikel ivvalenat għall-qtates tat-triq fil-Fgura .td_uid_3_603911b5eb483_rand.td-a-rec-img{text-align:left}.td_uid_3_603911b5eb483_rand.td-a-rec-img img{margin:0 auto 0 0}